S-1615/2023

Mál þetta, sem dómtekið var 17. ágúst 2023, höfðaði lögreglustjórinn á höfuðborgarsvæðinu með ákæru 20. júní 2023, á hendur E-kk-þgf N-kk-þgf, kt. 000000- 0000, [...], [...];

„fyrir fíkniefnalagabrot, með því að hafa laugardaginn 25. júlí 2020 í íbúð [...]að [...] í [...] haft í vörslum sínum í sölu- og dreifingarskyni 3.890,35 gaf maríhúana, 1.954,21 gaf kannabislaufum, 38,92 gaf kannabisstönglum og 2 millilítra af kannabisblönduðum vökva, sem lögreglumenn fundu við leit í íbúðinni.

M: [...]

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Krafist er upptöku á 3.890,35 gaf maríhúana, 1.954,21 gaf kannabislaufum, 38,92 gaf kannabisstönglum og 2 millilítrum af kannabisblönduðum vökva, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Krafist upptöku á plastpokum, smellulásapokum, led vinnuljósi, gúmmíteygjum, bréfaklemmum, einangrunar síu, 2 vogum og 2 loftsíum, samkvæmt 7. mgr. 5. gr. laga nr. 65/1974 og 1. tl. 1. mgr. 69. gr. a. almennra hegningarlaga nr. 19/1940, en munirnir voru notaðir eða ætlaðir til notkunar ólögmætrar meðferðar haldlagðra efna. Einnig er krafist upptöku á 3 Samsung farsímum, sem lagt var hald á, með vísan til 7. mgr. 5. gr. sömu laga, en farsímarnir voru notaðir við sölu fíkniefna. Þá er einnig krafist er upptöku á kr. 861.000, sem hald var lagt á, skv. 7. mgr. 5. gr. laga nr. 65/1974, sbr. og 1. mgr. 69. gr. b. almennra hegningarlaga nr. 19/1940, en peningarnir eru ætlaður ágóði af sölu fíkniefna.“

Ákærði krefst þess í málinu að honum verði gerð sú vægasta refsing sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu er sækjanda og skipuðum verjanda ákærða hafði verið gefinn kostur á að tjá sig um lagaatriði máls og ákvörðun viðurlaga.

Ákærði mætti við fyrirtöku málsins 17. ágústsl. og játaði brot sín án undandráttar og samþykkti upptökukröfu. Játning hans fær stoð í framlögðum gögnum. Samkvæmt því þykir sannað að ákærði hafi gerst sekur um þá háttsemi sem honum er gefin að sök í ákæru og þar er réttilega heimfærð til refsiákvæða.

Ákærði er fæddur í [...]. Samkvæmt framlögðu sakavottorði ákærða var hann dæmdur til greiðslu 570.000 króna sektar með dómi Héraðsdóms Reykjaness 19. október 2020 fyrir vörslu fíkniefna.

Brot ákærða nú, var framið fyrir framangreindan dóm 19. október 2020. Með vísan til 78. gr. almennra hegningarlaga nr. 19/1940 ber því nú að dæma honum hegningarauka vegna þess brots, er samsvarar þeirri þyngingu refsingarinnar sem kynni að hafa orðið ef dæmt hefði verið um bæði brotin í því máli.

Með hliðsjón af framangreindu, atvikum máls, þess að óútskýrðar tafir voru á útgáfu ákæru en þrjú ár eru liðin frá því að brotið var framið og 1., 5. og 8. tl. 1. mgr. 70. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 5 mánuði. Eftir atvikum þykir mega fresta fullnustu refsingarinnar og skal hún falla niður að liðnum tveimur árum frá birtingu dóms þessa að telja, haldi ákærði almennt skilorð 57. gr. almennra hegningarlaga.

Þá sæti ákærði upptöku peninga, muna og fíkniefna sem haldlögð voru af lögreglu líkt og nánar greinir í dómsorði.

Samkvæmt 1. mgr. 235. gr. laga nr. 88/2008 ber að dæma ákærða til að greiða allan sakarkostnað, sem er þóknun skipaðs verjanda ákærða á rannsóknarstigi og fyrir dómi G-kk-ef N-kk-ef G-kk-ef lögmanns 241.056 krónur að meðtöldum virðisaukaskatti.

E-kvk-nf B-kvk-nf Á-kvk-nf, aðstoðarmaður dómara, kveður upp dóm þennan.

DÓMSORÐ:

Ákærði, E-kk-nf N-kk-nf, sæti fangelsi í fimm mánuði. Fullnustu refsingarinnar skal frestað og niður skal hún falla að liðnum tveimur árum frá birtingu dóms þessa að telja, haldi ákærði almennt skilorð 57. gr. laga nr. 19/1940.

Ákærði sæti upptöku á 3.890,35 gaf maríhúana, 1.954,21 gaf kannabislaufum, 38,92 gaf kannabisstönglum, 2 millilítrum af kannabisblönduðum vökva, plastpokum, smellulásapokum, led vinnuljósi, gúmmíteygjum, bréfaklemmum, einangrunar síu, 2 vogum, 2 loftsíum, 3 Samsung farsímum og 861.000 krónum.

Ákærði greiði þóknun skipaðs verjanda síns G-kk-ef N-kk-ef G-kk-ef lögmanns 241.056 krónurað meðtöldum virðisaukaskatti.

E-kvk-nf B-kvk-nf Á-kvk-nf